**TEXNIK XIZMAT KO‘RSATISH ISHLARINI OLIB BORISH TO‘G‘RISIDAGI**

**\_\_\_\_- sonli SHARTNOMA**

2022 yil “\_\_\_” mart Navoiy shahri

Keyingi o‘rinlarda **"Buyurtmachi"** deb yuritiladigan ("Issiqlik manbai" DUK nomidan Ustav asosida ish yurituvchi direktor **Uluknazarov Bexzad Maxmudovich** bir tomondan keyingi o‘rinlarda **"Ijrochi"** deb yuritiladigan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan Ustav asosida ish yurituvchi rahbar **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ikkinchi tomondan mazkur shartnomani tuzdilar:

**I. SHARTNOMA PREDMETI**

* 1. 2022 yil 1 martdan 31 dekabrgacha “Issiqlik manbai” DUK tomonidan buyurtmachi sifatida ob`yektlarda olib boriladigan qurilish-montaj hamda ta`mirlash ishlarini amalga oshirishi uchun olib boriladigan qurilish-montaj ishlarini o‘z vaqtida samarali va sifatli bajarilishi ustidan O‘zbekiston Respublikasi Vazirlar Mahkamasining “Kapital qurilish sohasida buyurtmachi xizmati faoliyatini tubdan isloh qilish chora-tadbirlari to‘g‘risida”gi 2021 yil 20 maydagi 321-sonli qaroriga 3 ilovasi “Qurilish ob’ektlarida mualliflik va texnik nazorat olib borish tartibi to‘g‘risida”gi Nizom hamda O‘zbekiston Respublikasi Davlat arxitektura va qurilish qo‘mitasining 2010 yilda tasdiqlangan 1.03.07-2010 SHNK "Qurilishda mualliflik va texnik nazorat to‘g‘risida"gi Nizom talablariga muvofiq texnik nazorat olib borish maqsadida tuzildi.
  2. Buyurtmachi xizmatining qurilish ishlari ustidan texnik nazorati "Buyurtmachi" xizmati tomonidan qurilish ishlari butun davri davomida amalga oshiriladi va texnik nazoratni olib borishga diplomi bo‘yicha shaharsozlik faoliyati sohasida oliy ma’lumotli mutaxassislikka ega bo‘lgan va kamida uch yillik ish tajribasiga ega bo‘lgan, sertifikat olgan mutaxassis tayinlanishi kerak.

**II. TEXNIK XIZMAT HAQI VA HISOB-KITOB QILISH TARTIBI**

2.1. 2022 yilda “Issiqlik manbai” DUK tomonidan buyurtmachi sifatida ob`yektlarda olib boriladigan qurilish-montaj hamda ta`mirlash ishlarini amalga oshirishi uchun olib boriladigan qurilish-montaj ishlarini o‘z vaqtida samarali va sifatli bajarilishi ustidan texnik nazorat olib borish (texnik nazorat olib boruvchi xodimning tegishli sertifikati, xodim "Issiqlik manbai" DUK da yil davomida doimiy ya`ni to`liq ish joyida bo`lshi), ishlar yakuniga yetkazilgandan so‘ng ob’ekt bo‘yicha barcha hujjatlarni yig‘ma jild (papka) shaklida ko‘rsatilgan texnik xizmatlar uchun **"Buyurtmachi"** ("Issiqlik manbai" DUK)ga topshirish uchun **"Ijrochi"** (\_\_\_\_\_\_\_\_\_\_\_\_\_\_\_\_\_\_\_\_\_) tomonidan texnik xizmat ko‘rsatish ishlarini olib borish uchun, shartnomaning qiymati quyidagicha:

|  |  |  |  |  |
| --- | --- | --- | --- | --- |
| **№** | **Bajariladigan ishning nomi** | **O‘lchov birligi**  **(dona)** | **Narxi**  **(so‘m)** | **Umumiy summasi** |
| **1** | **Tashkilotning texnik xizmat ko‘rsatganlik uchun saqlash xarajatlari** |  |  |  |
| **2** | **Bajariladigan yopiq ishlar dalolatnomasi va ob’ektga taaluqli ishlar uchun** |  |  |  |
|  | **Jami** |  |  |  |

2.2. To‘lovlar pul ko‘chirish yo‘li bilan amalga oshiriladi. Иш хажмига пропорционал равишда.

2.3. **"Ijrochi"** o‘zi aybdor bo‘lmagan holda xizmatni ko‘rsata olmagan taqdirda, **"Buyurtmachi" "Ijrochi"**ga uning xarajatlarini to‘lashi shart, bunda **"Ijrochi"** ning texnik xizmatlar ko‘rsatishdan ozod qilinishi munosabati bilan olgan yoki olishi mumkin bo‘lgan foydasi chegirib qolinadi.

2.4. **"Buyurtmachi"**ning aybi bilan xizmat ko‘rsatish mumkin bo‘lmay qolgan taqdirda, xizmatlar bahosi butunlay to‘lanishi kerak.

2.5 **"Buyurtmachi"** ushbu shartnomani 10 (o‘n) bank ish kun mobaynida har bir tugatilgan manzil uchun texnik xizmat ko‘rsatish ishlari yakuni bo‘yicha **"Ijrochi"**ning hisob raqamiga to‘liq rasmiylashtirgach bajarilgan ishlar dalolatnomasi asosida, to‘lov mablag’lari pul ko’chirish yo’li bilan o‘tkazib beriladi.

**III. TEXNIK XIZMATLARNI TOPSHIRISH-QABUL QILISH TARTIBI.**

3.1 **"Ijrochi"** ushbu shartnomaning 1.1-bandida nazarda tutilgan xizmatlarni shaxsan o‘zi ko‘rsatishi shart.

3.2 Texnik xizmatlar ko‘rsatilgandan so‘ng **"Ijrochi" "Buyurtmachi"**ga ko‘rsatilgan xizmatlarni topshirish-qabul qilish dalolatnomasini taqdim etadi va unga hisobot hamda barcha tegishli hujjatlarini ilova qilib topshiradi.

3.3. Texnik xizmat natijalaridan qoniqmagan **"Buyurtmachi"** dalolatnomani olgan vaqtdan boshlab 3 kun ichida **"Ijrochi"**ga texnik xizmatlarni qabul qilishdan bosh tortishi mumkin.

3.4. **"Buyurtmachi"** ning radnomasi asosli deb topilgan taqdirda, taraflar ikki tomonlama dalolatnoma tuzadilar va unda qo‘shimcha ko‘rsatilishi lozim bo‘lgan texnik xizmatlar ro‘yxati va ularni bajarish yoki bajarishni to‘xtatish muddatlarini ko‘rsatadilar.

3.5. Texnik xizmatlarni ko‘rsatish jarayonida ularni davom ettirish imkoniyati yo‘qligi yoki maqsadga muvofiq emasligi aniqlangan taqdirda, **"Buyurtmachi"** bu haqda **"Ijrochi"**ni xabardor qilishi va u bilan birga zaruriy choralarni ko‘rishi shart.

**IV. TARAFLARNING HUQUQ VA MAJBURIYATLARI**

* 1. **"Buyurtmachi" ning huquqlari va majburiyatlari:**

4.1.1. **"Ijrochi"** dan shartnomani bajarish uchun zarur bo‘lgan amaldagi davlat standartlari va boshqa normativ hujjatlar (loyiha-smeta hujjatlari) bilan ta’minlashni talab qilish;

4.1.2. **"Ijrochi"** dan mazkur shartnomaga muvofiq beriladigan ko‘rsatilishini buyurtmanomaga muvofiq tegishli sifatga ega bo‘lgan "texnik xizmat" ko‘rsatilishini talab qilish;

4.1.3.Shartnoma shartlari bajarilmaganligi yoki zarur darajada bajarilmaganligi natijasida yetkazilgan zarar qoplanishini **"Ijrochi"** dan talab qilish.

4.1.4. "Texnik xizmatlar" ga shartnomada belgilangan narx bo‘yicha, qabul qilish-topshirish dalolatnomasi imzolangan paytdan boshlab 10 (o’n) kun mobaynida haq to‘lash.

**4.2. "Ijrochi" ning huquqlari va majburiyatlari:**

4.2.1. Ishni va unga oid hujjatlarni ushbu shartnoma shartlari asosida **"Buyurtmachi"** ga sifatli va o‘z vaqtida topshirish;

* + 1. Berilgan buyurtmanomaga muvofiq ko‘rsatilgan "Texnik xizmatlar"ni qabul qilish asossiz rad etilishi natijasida yetkazilgan zarar qoplanishini **"Buyurtmachi"** dan talab qilish.

4.2.3. "Texnik xizmatlar"ni ko‘rsatish jarayonida shartnoma shartlari va normativlardan chekinishga yo‘l qo‘ygan bo‘lsa, **"Buyurtmachi"** ning talabi bilan aniqlangan barcha kamchiliklarni  
7 (yetti) kun muddatda tekin tuzatib (бажариб) berish.

**V. TARAFLARNING JAVOBGARLIGI. NIZOLARNI HAL QILISH**

5.1.**"Ijrochi"** ushbu shartnoma shartlarini bajarmagan yoki lozim darajada bajarmagan taqdirda, u keltirilgan zararni **"Buyurtmachi"** ga to‘lig‘icha to‘lashi shart, lekin bu to‘lov ushbu shartnomada nazarda tutilgan xizmat bahosining ikki baravaridan ortiq bo‘lishi mumkin emas.

5.2. Taraflar o‘z majburiyatlarini bajarmagan yoki lozim darajada bajarmaganliklari uchun O‘zbekiston Respublikasi “Xo‘jalik yurituvchi sub’ektlarning shartnomaviy huquqiy bazasi to‘g‘risida”gi qonuni va O‘zbekiston Respublikasining Fuqarolik kodeksi va boshqa qonun hujjatlari hamda mazkur shartnomaga muvofiq javobgar bo‘ladilar.

5.3. Taraflar o‘rtasida kelib chiqadigan nizolar taraflarning o‘zaro kelishuvi asosida hal etiladi. Taraflar kelishuvga erishmagan taqdirda, mazkur shartnomaning tuzilishi, uning shartlarining o‘zgarishi, buzilishi ijro etilishi, bekor bo‘lishi, tugatilishi va haqiqiyligi yuzasidan kelib chiquvchi barcha nizolar, kelishmovchiliklar va talablar iqtisodiy sud tomonidan ko‘rib chiqiladi hamda ushbu sudning hal qiluv qarori taraflar uchun qat’iy va majburiy hisoblanadi.

**VI. Кorrupsiyaga qarshi kurash bo‘yicha qo‘shimcha shartlar**

6.1. O‘zbekiston Respublikasi Prezidentining 2021 yil 14 sentyabrdagi “SHartnomaviy munosabatlarni tubdan takomillashtirish chora-tadbirlari to‘g‘risida”gi PF-6313-sonli Farmonining   
3-qism v - bandiga muvofiq:

- har bir tomon, shu jumladan barcha xodimlar, vakillar, shuningdek ular tomonidan jalb qilingan yoki ular nomidan ish olib boradigan boshqa shaxslar, boshqa tomonga, uning xodimlariga, vakillariga, potensial yoki mavjud mijozlarga va har qanday tegishli hamkorlariga, shuningdek, boshqa tomon tomonidan jalb qilingan yoki uning nomidan ish yuritadigan boshqa shaxslarga ("Ishtirokchi Tomonlar") moddiy/nomoddiy rag‘batlantirish, manfaat, taqdirlash, takliflar (shu jumladan, cheklanmagan holda, har qanday to‘lov shakli, sovg‘alar va boshqa mulkiy imtiyozlar, mukofotlar va manfaat (pul yoki har qanday qiymat ko‘rinishida)) bermaslikni ya’ni, moliyaviy mukofot, mulk, mulk huquqini taklif qilmaslikni, bermaslikni kafolatlaydi va shunga majbur.

-bir taraf korrupsiyaga qarshi amaldagi qonun hujjatlari, korrupsiya bo‘yicha qo‘llaniladigan siyosat va qoidalar talablari buzilgan taqdirda, boshqa tarafni yozma ravishda xabardor qilgan holda bu shartnomani bekor qilishga haqli. Ikkinchi tarafga tegishli bildirishnoma yuborgan vaqtdan boshlab shartnoma bekor qilingan hisoblanadi. Bunday holda, birinchi tarafga etkazilgan barcha zararni qoplaydi.

**VII. SHARTNOMANI O‘ZGARTIRISH YOKI BEKOR QILISH TARTIBI**

7.1.Ushbu shartnomaga har qanday o‘zgartirish va qo‘shimchalar ular yozma ravishda rasmiylashtirilgan va taraflarning vakolatli shaxslari tomonidan imzolangan taqdirda, haqiqiy hisoblanadi.

7.2. Shartnomani muddatidan oldin bekor qilishga taraflarning kelishuviga muvofiq yoki O‘zbekiston Respublikasining amaldagi qonun hujjatlarida nazarda tutilgan asoslarga ko‘ra, yetkazilgan zarar qoplangan holda yo‘l qo‘yiladi.

7.3. **"Buyurtmachi"** xizmatlarning belgilangan bahosini to‘liq to‘lash sharti bilan ushbu shartnomani bekor qilishni talab qilishgahaqli, shartnoma **"Ijrochi"** ning aybli harakatlari tufayli bekor qilingan hollar bundan mustasno.

7.4. **"Ijrochi"** ushbu shartnoma bekor qilinishi tufayli **"Buyurtmachi"** ga yetkazilgan zararning hammasini to‘lash sharti bilan ushbu shartnomani bekor qilishni talab qilishga haqli, shartnoma **"Buyurtmachi"** ning aybi bilan bekor qilingan hollar bundan mustasno.

7.5. Shartnomani bekor qilish haqida qarorga kelgan taraf ikkinchi tarafga 7 (yetti) kun oldin yozma bildirishnoma yuborishi shart.

**VIII. FORS-MAJOR HOLATLARI.**

8.1 Taraflar ixtiyoriga bog‘liq bo‘lmagan, ularni oldindan bilish yoki oldini olish imkoniyati bo‘lmagan holatlar (yengib bo‘lmas kuch) oqibatida majburiyatlarni bajarmaganlik yoki yetarli darajada bajarmaganlik uchun taraflardan birortasi ikkinchi taraf oldida javobgar emasdir. Bunday holatlar jumlasiga epidemiyalar, tabii yofatlar, harbiy harakatlar va hokazolar kiradi.

8.2 Vakolatli organ tomonidan berilgan maxsus hujjat yengib bo‘lmas kuch mavjudligi va amal qilishining davomiyligini tasdiqlash uchun yetarli hujjatdir.

8.3 O‘z majburiyatlarini bajara olmayotgan taraf yengib bo‘lmas kuchning mavjudligi va uning shartnoma bo‘yicha majburiyatlarini bajarishga ta’siri haqida ikkinchi tarafga xabarnoma berishi lozim. Agar yengib bo‘lmas kuch holatlari uzluksiz 15 kun davomida amal qilib tursa va yaqin muddat ichida bekor qilinishi ehtimoli bo‘lmasa, mazkur shartnoma taraflardan birining tashabbusi bilan ikkinchi tarafga yozma bildirishnoma yuborish yo‘li bilan bekor qilinishi mumkin.

**IX. SHARTNOMANING AMAL QILISH MUDDATI.**

9.1.Mazkur shartnoma 2 (ikki) nusxada tuzilib, imzolangan vaqtdan kuchga kiradi va asoslangan sabablarga ko‘ra muddatidan ilgari taraflar bekor qilmasa yoki bajarilishi lozim bo‘lgan xizmatlar asoslangan sabablarga ko‘ra uzaytirilmasa 2022 yil 31 dekabrga qadar amal qiladi.

9.2. Mazkur shartnoma tegishli ro‘yxatdan o‘tganidan so‘ng huquqiy kuchga kiradi

**X. TOMONLAR MANZILLARI VA BANK REKVIZITLARI.**

|  |  |
| --- | --- |
| **BUYURTMACHI**:  Navoiy viloyati Uy-joy kommunal xizmat ko‘rsatish boshqarmasi huzuridagi "Issiqlik мanbai" DUK  Manzil: Navoiy shahar, A. Temur ko‘chasi 4 uy  Indeks: 210100  INN: 307 122 468, MFO: 00199  х/r: 2021 0000 0051 7993 4001  OKED 36000  O‘z.Res. Ipak yo‘li banki Navoiy filiali  **Korxona direktori\_\_\_\_\_\_\_\_B.M.Uluknazarov** | **IJROCHI**: |
|  | |